Pasiūlymas Tarybos reglamentas iš dalies keičiantis Reglamentą (EEB) Nr. 1906/90 dėl tam tikrų prekybos paukštiena standartų /* KOM/2006/0090 galutinis */





[pic] | EUROPOS BENDRIJŲ KOMISIJA | Briuselis, 7.3.2006 KOM(2006)90 galutinis Pasiūlymas TARYBOS REGLAMENTAS iš dalies keičiantis Reglamentą (EEB) Nr. 1906/90 dėl tam tikrų prekybos paukštiena standartų (pateikta Komisijos) AIŠKINAMASIS MEMORANDUMAS Tarybos reglamente (EEB) Nr. 1906/90 dėl tam tikrų prekybos paukštiena standartų yra kelios nuorodos į Bendrijos veterinarijos teisės aktus. Europos Parlamento ir Tarybos direktyva 2004/41/EB „nuo atitinkamos datos“, t. y. nuo 2006 m. sausio 1 d., panaikinama 1971 m. vasario 15 d. Tarybos direktyva 71/118/EEB dėl sveikatos problemų, turinčių įtakos prekybai šviežia paukštiena. Tačiau Direktyvoje 2004/41/EB nepateikta koreliacinė lentelė, kuria remiantis būtų galima paaiškinti panaikintos direktyvos nuostatų sąsajas su naujų higienos srities reglamentų nuostatomis. Todėl, siekiant aiškumo, reikėtų pritaikyti Reglamentą (EEB) Nr. 1906/90, kad nuorodos į atitinkamas naujųjų higienos reglamentų nuostatas būtų aiškios. Šį dalinį pakeitimą taip pat reikėtų pasitelkti aiškinant kitas nebetikslias nuorodas. Joms priskirtina nuoroda į 1980 m. rusėjo 3 d. Komisijos direktyvą 80/879/EEB dėl didelių paukštienos pakuočių sveikumo žymėjimo ir keletas nuorodų į 1978 m. gruodžio 18 d. Tarybos direktyvą 79/112/EEB dėl valstybių narių įstatymų, susijusių su galutiniam vartotojui skirtų maisto produktų ženklinimu etiketėmis, pateikimu ir reklama, suderinimo. Be to, į reglamento taikymo sritį nėra įtrauktas ypatingas paukščių griaučių kaulų komercinis pateikimas („New York-dressed“). Šis pateikimas neatitinka tam tikrų Komisijos reglamento (EEB) Nr. 1538/91 komercinių nuostatų ir naujųjų, higienos sričiai skirtų, reglamentų reikalavimų. Siekiant aiškumo, šį neatitikimą reikėtų pašalinti. Pasiūlymas TARYBOS REGLAMENTAS iš dalies keičiantis Reglamentą (EEB) Nr. 1906/90 dėl tam tikrų prekybos paukštiena standartų EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo[1], ypač į jo 2 straipsnio 2 dalį, atsižvelgdami į Komisijos pasiūlymą, kadangi: (1) Nuo 2006 m. sausio 1 d. 1971 m. vasario 15 d. Tarybos direktyva 71/118/EEB dėl sveikatos problemų, turinčių įtakos prekybai šviežia paukštiena[2] yra panaikinama Europos Parlamento ir Tarybos direktyva 2004/41/EB[3], ir pakeičiama 2004 m. balandžio 29 d. Europos Parlamento ir Tarybos Reglamentu (EB) Nr. 852/2004 dėl maisto produktų higienos[4] ir 2004 m. balandžio 29 d. Europos Parlamento ir Tarybos reglamentu (EB) Nr. 853/2004, nustatančiu konkrečius gyvūninės kilmės maisto produktų higienos reikalavimus[5]. (2) 1978 m. gruodžio 18 d. Tarybos direktyva 79/112/EEB dėl valstybių narių įstatymų, susijusių su galutiniam vartotojui skirtų maisto produktų ženklinimu etiketėmis, pateikimu ir reklama, suderinimo[6] buvo panaikinta ir pakeista 2000 m. kovo 20 d. Europos Parlamento ir Tarybos direktyva Nr. 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo[7]. (3) Tarybos reglamente (EEB) Nr. 1906/90[8] yra kelios nuorodos į direktyvas 71/118/EEB ir 79/112/EEB. Siekiant aiškumo, šias nuorodas reikėtų pritaikyti. (4) Reglamento (EEB) Nr. 1906/90 1 straipsnio 3 dalies antrojoje įtraukoje yra nuoroda į Direktyvos 71/118/EEB II skyriaus 3 straipsnio II dalyje nurodytą pardavimų tipą. Ši nuostata susijusi su valstybių narių pasirenkama nukrypti leidžiančia nuostata, kuria leidžiama tam tikrų paukštienos gamybos procesų, kai gaminama mažais kiekiais, neįtraukti į reglamento taikymo sritį. Ši pasirenkama nukrypti leidžianti nuostata neįtraukta į Reglamentus (EB) Nr. 852/2004 ir (EB) Nr. 853/2004. Tačiau ji turėtų būti išsaugota ir tiksliai apibrėžta. (5) Reglamento (EEB) Nr. 1906/90 1 straipsnio 3 dalies trečiojoje įtraukoje paukštiena „New York dressed“, nurodyta Direktyvos 71/118/EEB VIII skyriaus 49 straipsnio I priede, nėra įtraukta į reglamento taikymo sritį. „New York dressed“ – parduoti skirta, neturinti plunksnų ir kraujo, nepjaustyta paukštiena su galva, kojomis ir nepjaustytais viduriais. Toks pateikimas bet kuriuo atveju neatitiktų Reglamentų (EB) Nr. 852/2004 ir (EB) Nr. 853/2004 reikalavimų. Todėl ši išimtis turėtų būti panaikinta. (6) Reglamente (EEB) Nr. 1906/90 yra nuoroda į 1980 m. rugsėjo 3 d. Komisijos direktyvą 80/879/EEB dėl didelių paukštienos pakuočių sveikumo žymėjimo[9]. Ši direktyva buvo panaikinta 1992 m. gruodžio 17 d. Tarybos direktyva 92/116/EEB iš dalies pakeičiančia ir papildančia Direktyvą 71/118/EEB dėl sveikatos problemų, turinčių įtakos prekybai šviežia paukštiena[10]. Ši nuoroda yra nereikalinga ir turėtų būti išbraukta. (7) Reglamentas (EEB) Nr. 1906/90 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 1906/90 iš dalies keičiamas taip: 1) 1 straipsnis iš dalies keičiamas taip: a) 1 straipsnio 3 dalis keičiama taip: „3. Šis reglamentas netaikomas iš Bendrijos eksportuojamai paukštienai“. b) Įterpiama tokia 3a dalis: „3 a . Valstybės narės gali taikyti nuo šio reglamento reikalavimų nukrypti leidžiančią nuostatą, jei ūkininkai, kurie per metus išaugina mažiau nei 10 000 1 straipsnyje išvardytų penkių paukščių rūšių, iš savo ūkių mažais kiekiais šviežią paukštieną tiekia: - tiesiai į galutinio vartotojo ūkį ar į artimiausią savaitinį turgų, esantį toje pat teritorijoje, priklausančioje kompetentingų valdžios institucijų, leidusių taikyti nukrypti leidžiančią nuostatą, kompetencijai, arba - mažmenininkams, kurie tiesiogiai parduoda galutiniam vartotojui, jei šie mažmenininkai veiklą vykdo toje pačioje teritorijoje, priklausančioje kompetentingų valdžios institucijų, leidusių taikyti nukrypti leidžiančią nuostatą, kompetencijai. Valstybės narės gali nurodyti, kokiu laipsniu pirmajame punkte nustatyta nukrypti leidžianti nuostata gali būti taikoma atpjovoms. Pirmajame punkte nustatyta nukrypti leidžianti nuostata netaikoma išvežiojant, užsakant paštu ar, jei taikoma mažmenininkams, parduodant turgavietėje.“ 2) 2 straipsnio 4 dalis keičiama taip: „4. „fasuota paukštiena“: pagal Europos Parlamento ir Tarybos direktyvos 2000/13/EB 1 straipsnio 3 dalies b punktą pateikiama paukštiena*. * OL L 109, 2000 5 6, p. 29.“ 3) 4 straipsnyje įvadiniai žodžiai keičiami taip: „Be to, kad turi būti laikomasi nacionalinių teisės aktų, priimtų pagal Direktyvą 2000/13/EB, pridedamuose prekybos dokumentuose tokia prasme, kaip vartojama nurodytos direktyvos 13 straipsnio 1 dalies b punkte, dar pateikiamos tokios nuorodos:“ 4) 5 straipsnis iš dalies pakeičiamas taip: a) 1 dalyje „Direktyva 79/112/EEB“ pakeičiama „Direktyva 2000/13/EB“. b) 2 dalis pakeičiama taip: „2. Pagal Direktyvos 2000/13/EB 10 straipsnį šviežiai paukštienai minimali tinkamumo vartoti trukmė pakeičiama įrašu „Tinka vartoti iki [data]““ c) 3 dalies d punktas keičiamas taip: „d) Pagal Europos Parlamento ir Tarybos reglamento (EB) Nr. 853/2004 4 straipsnį** suteiktas skerdyklos ar išpjaustymo įmonės veterinarinio patvirtinimo numeris, išskyrus atvejus, kai pjaustoma ir iškaulinėjama pardavimo vietoje, kaip nustatyta to reglamento 4 straipsnio 2 dalies d punkte; ** OL L 139, 2004 4 30, p. 55. Ištaisyta versija OL L 226, 2004 6 25, p. 22.“ d) 4 ir 5 dalys keičiamos taip: „4. Kai paukštiena yra pateikiama parduoti nefasuota, išskyrus tuos atvejus, kai išpjaustoma ir kaulai atskiriami pardavimo vietoje, kaip numatyta Reglamento (EB) Nr. 853/2004 4 straipsnio 2 dalies d punkte, su sąlyga, kad išpjaustoma ir atskiriama mėsa nuo kaulų vartotojui prašant ir jam matant, 3 dalyje pateikiamoms nuorodoms taikomas Direktyvos 2000/13/EB 14 straipsnis: 5. Išsamios nuorodų apie parduodamo pagal Direktyvos 2000/13/EB 3 straipsnio 1 dalies 1 punktą produkto pavadinimą pateikimo taisyklės gali būti nustatytos laikantis Reglamente (EEB) Nr. 2777/75 numatytos tvarkos.“ 5) 6 straipsnis pakeičiamas taip: „6 straipsnis Nukrypstant nuo 3, 4 ir 5 straipsnių paukštienos nebūtina klasifikuoti ar pateikti šiuose straipsniuose nurodytą papildomą informaciją, ją tiekiant pjaustymo ar perdirbimo įmonėms.“ 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2). [2] OL L 55, 1971 3 8, p. 23. [3] OL L 157, 2004 4 30, p. 33. [4] OL L 139, 2004 4 30, p. 1. Ištaisyta versija OL L 226, 2004 6 25, p. 3. [5] OL L 139, 2004 4 30, p. 55. Ištaisyta versija OL L 226, 2004 6 25, p. 22. [6] OL L 33, 1979 2 8, p. 1. [7] OL L 109, 2000 5 6, p. 29. Direktyva su paskutiniais pakeitimais, padarytais Direktyva 2003/89/EB (OL L 308, 2003 11 25, p. 15). [8] OL L 173, 1990 7 6, p. 1. Reglamentas su paskutiniais pakeitimais, padarytais Reglamentu (EB) Nr. 1101/98 (OL L 157, 1998 5 30, p. 12). [9] OL L 251, 1980 9 24, p. 10. [10] OL L 62, 1993 3 15, p. 1. Direktyva su paskutiniais pakeitimais, padarytais Austrijos, Suomijos ir Švedijos stojimo aktu.